burgasdotpro/wikipedia huggingface dataset:
Normatívna etika

Normatívna etika je podoba etickej teórie, ktorá sa usiluje formulovať a obhájiť kritériá morálne dobrého konania na abstraktnej rovine – v podobe morálnych noriem určujúcich dobré ľudské konanie. Táto forma etickej reflexie nezaujme k praxi upaľovania vdov nezainteresovaný postoj deskriptívnej etiky, ale vznesie nárok na hodnotenie tejto praxe ako morálne dobrej alebo zlej. To, aká bude jej odpoveď, však bude závisieť od toho, aká podoba normatívnej etiky bude zvolená ako určujúca pre morálne hodnotenie. Poznáme tri základné podoby normatívnej etiky: etika cnosti, deontologická etika (etika morálnej povinnosti) a konzekvencialistická etika (etika morálnych dôsledkov).
Povedané konkrétnejšie, čeliac vyššie opísanej morálnej otázke sa bude etika cnosti pýtať, či je takéto konanie v súlade s konaním osôb, ktoré majú adekvátne rozvinutý morálny charakter – teda či nadobudli morálne cnosti (morálne žiaduce charakterové črty). Deontologická etika sa na tento problém pozrie cez otázku, či je takéto konanie výrazom dodržiavania morálnych princípov (povinností), resp. v súlade s nimi alebo ich porušením a konzekvencializmus bude skúmať, či sú morálne dôsledky príslušného konania dobré alebo zlé (z hľadiska toho, čo sa považuje za dobro/zlo). Na základe toho, ako budú tieto otázky zodpovedané, potom dostaneme morálne hodnotenie každej z troch pozícií v príslušnej morálnej otázke. Samotný fakt, že každá z troch typov normatívnej etiky kladie hlavný dôraz na odlišný aspekt ľudského konania nevylučuje možnosť, aby sa vo svojich odpovediach (morálnom hodnotení) často zhodovali (napr. v otázke upaľovania vdov spolu s nebohým manželom). Samozrejme však bude veľa prípadov, keď sa zhodovať nebudú – a práve tieto sú predmetom dôležitých diskusií a sporov ich stúpencov. (Immanuel Kant).
Stoická etika

Stoická etika je etika, ktorá sa zakladá na myšlienke života v zhode s prírodou. Túto zhodu možno dosiahnuť vedením a cnosťou. Plne podľa tejto zásady žije mudrc.
Špeciálna etika

Špeciálna etika je etika určitej oblasti života, alebo oboru praxe, napr. etika ekológie, etika génového inžinierstva a technológie rozmnožovania, hospodárska etika, etika politiky, etika sexuality atď.
Všeobecná etika

Všeobecná etika je základná (fundamentálna) disciplína etiky, ktorá skúma etickú alebo morálnu skutočnosť a pokúša sa vymedziť pojem etickej alebo morálnej skutočnosti. Všeobecná etika sa zaoberá základnými filozofickými problémami etiky, ktorých znalosť je predpokladom rôznych špeciálnych etík.
Logo (programovací jazyk)

Logo je jednoduchý funkcionálny programovací jazyk, ktorý bol navrhnutý vo firme BBN (Cambridge, Massachusetts) v roku 1967 pôvodne pre výučbu myslenia, ale je spojený predovšetkým s výučbou programovania u detí. Prvá implementácia bola napísaná v jazyku Lisp pre počítač PDP-1.
Hlavnou postavou jazyka Logo je korytnačka (turtle), pohybujúca sa po pláži. Keď korytnačka spustí chvostík, kreslí za sebou stopu v piesku. Keď chvostík zdvihneme, pohybuje sa bez toho, že by za sebou zanechávala stopu. Spôsob kreslenia sa nazýva korytnačia grafika a bol prenesený aj do iných programovacích jazykov. Logo ale má napríklad aj prepracované príkazy pre spracovanie zoznamov a vlastní mnoho rysov jazyka Lisp, vrátane konceptu, kedy sa program skladá zo zoznamov a sám o sebe je zoznamom. Logo je vhodným nástrojom aj pre výučbu a implementáciu techník umelej inteligencie.
Implementácií jazyka Logo je viac než sto, na českých a slovenských školách sú často používané verzie Imagine Logo a Comenius Logo. Logo radíme medzi detské programovacie jazyky, kam sa radí ešte Karel, Baltík, Petr a ďalšie. 
Východiska.
Pôvodný projekt vychádza z teórie Jeana Piageta, ktorý okrem iného tvrdil, že informácie, ktoré jedinec prijíma si osvojuje v závislosti na tých, ktoré už má. Sám Piaget bol toho názoru, že deti sa ľahšie učia, pokiaľ informácie sami poznávajú a sú pri tomto procese aktéri a nie len pasívnymi prijímateľmi.
Charakteristika z hľadiska vzdelávania.
a) motivujúce prostredie – napríklad hlavne dnes využívané programovanie počítačových hier
b) príkazy sú podobné bežnému jazyku
c) prevádzanie pojmov abstraktných na pojmy konkrétne – akýkoľvek príkaz sa hneď prejaví – princíp tzv. Korytnačej geometrie (vytváranie grafických modelov); niekedy sa týmto simuláciám hovorí mikrosvety
d) široko použiteľný – je síce veľmi jednoduchý ale dostatočne silný aj na zložitejšie úlohy
Primitíva.
Jazyk je tvorený asi dvesto slovami, ktoré sa nazývajú primitíva. Sú tvorené príkazmi, operátormi a funkciami.
Ukážka kódu.
Program Hello world môže vyzerať napríklad takto:
 TO HELLO
 PRINT [Hello, world!]
 END
Literatúra.
Blaho A., Kalaš I.: Imagine Logo - programování pro děti Computer Press, 2006
Vaníček J., Mikeš R.: Informatika pro základní školy a víceletá gymnázia, 3.díl Computer Press, 2006 
Papert S.: Počítače a škola. in: Pokroky matematiky, fyziky a astronomie, roč. 29 (1984) č. 1.
Papert, S. A.: Mindstorms. Brighton, The Harvester Press, 1980
Piaget, J.: Psychologie dítěte. SPN, Praha 1970, 1. vyd.
Tepelná rozťažnosť

Tepelná rozťažnosť je zväčšovanie veľkosti látok (pevných látok, kvapalín a plynov) vplyvom tepla. Rozlišuje sa rozťažnosť objemová, dĺžková a plošná.
Pevné látky.
Poznáme niekoľko druhov tepelnej rozťažnosti pevných látok - objemovú, dĺžkovú a plošnú.
Pri výpočtoch používame tzv. koeficient tepelnej rozťažnosti.
A Nice Pair

A Nice Pair je desiaty radový a druhý výberový album slávnej anglickej skupiny Pink Floyd, ktorý bol vydaný v roku 1973. Je to dvojalbum, zložený z predtým vydaných prvých dvoch albumov skupiny: "The Piper at the Gates of Dawn" a "A Saucerful of Secrets". Obal dvojalbumu je odlišný, verzie skladieb sú rovnaké ako u pôvodných albumov. V americkom rebríčku "Billboard 200" album dosiahol 36. pozíciu a od RIAA bol album v marci 1994 certifikovaný zlatom.
Tento album vyšiel v USA po úspechu albumu "Dark Side of the Moon". Svojim hudobným štýlom zmiatol mnohých mladých fanúšikov v USA, nakoľko psychedelické skladby albumov barrettovskej éry sa odlišovali od nahrávok albumu "Dark Side...".
Zoznam skladieb.
Autorom skladieb je Syd Barrett, okrem uvedených výnimiek.
Kanón

Kanón je veľká strelná zbraň s trúbkovitou hlavňou, určená k streľbe ťažkých projektilov na značné diaľky. Názov je odvodený z latinského slova "canna" – trubka. Prvé kanóny boli používané v Číne, kde bol zároveň objavený strelný prach. Existujú aj automatické kanóny s malým kalibrom, ktoré vznikli ako ďalší stupeň vývoja guľometov.
William Howard Taft

William Howard Taft (* 15. september 1857, Cincinnati, Ohio – † 8. marec 1930, Washington, D.C.) bol 27. prezident Spojených štátov. Pred svojím vstupom do úradu bol lídrom progresívneho krídla Republikánskej strany a profesorom na Yaleskej univerzite. Po skončení v úrade prezidenta sa stal 10. predsedom Najvyššieho súdu. William Howard Taft bol tiež známym pacifistom.
Prezidentskú kandidatúru prijal len na popud svojej ženy, tú však krátko po príchode do Bieleho domu ranila mŕtvica. Láskyplne sa o ňu staral a učil ju znova hovoriť. Jeho stopädesiatkilová postava (najťažší prezident histórie) vyžadovala špeciálne kreslá, mal aj zvlášť veľkú vaňu, v tej normálnej totiž raz uviazol. Vlastnil automobil a časť stajní Bieleho domu prebudoval na garáže. Politiku nemiloval, Biely dom označil za najosamelejšie miesto na svete. Za ozajstné šťastie považoval čas, keď sa deväť rokov po odchode z funkcie prezidenta stal predsedom Najvyššieho súdu.
Anna Farisová

Anna Kay Farisová (* 29. november 1976, Baltimore, Maryland, USA) je americká herečka, známa najmä vďaka filmom "Scary Movie" ako Cindy Campbellová.
Životopis.
Narodila sa ako dcéra Jacka Farisa (škótskeho/írskeho pôvodu) a Karen Farisovej (nemeckého, anglického a francúzskeho pôvodu). Má brata Boba. Vyrastala v Edmondse, Washington, na sever od Seattlu. Jej rodičia ju podporovali v hereckom snažení a v deviatich rokoch podala svoj prvý profesionálny herecký výkon v Seattle Repertory Theater. Po ukončení strednej školy (Edmonds Woodway), pokračovala v štúdiu anglickej literatúry na Washingtonskej univerzite.
V roku 2004 sa vydala za herca Bena Indru, s ktorým sa stretla, keď natáčala film "Alej milencov", a s ktorým chodila už od roku 1999. 3. apríla požiadala o rozvod z dôvodu nezlučiteľných odlišností.
Filmová kariéra.
Jej prvá významná filmová rola bola v malorozpočtovom filme "Alej milencov" (1999). Zlomovou sa však stala až rola v paródii na horory "Scary Movie" (2000). Tmavé vlasy si prefarbila kvôli nakrúcaniu "Scary Movie", aby sa viac podobala na Neve Campbellovú, ktorá hrá rovnomennú postavu vo filme Vreskot, v jednom z filmov, ktoré "Scary Movie" paroduje.
Populárna sa stala aj vďaka stvárneniu "Eriky" v americkom sitcome "Priatelia". Kritici sa pochvalne vyjadrili aj v súvislosti s jej účinkovaním vo filme "Stratení v preklade". Objavila sa aj vo filme "Hej, kamoš, kto tu varí?" s Ryanom Renoldsom a Justinom Longom.
Záhrebská župa (Chorvátsko)

Záhrebská župa () je jedna z chorvátskych žúp. Žije tu 310 000 obyvateľov.
Charakter župy.
Župa sa nachádza v okolí hlavného mesta Chorvátska, Záhrebu. Rovnako ako väčšina žúp na severe Chorvátska, aj táto patrí k tým menším. Na západe hraničí zo Slovinskom, na východe s mnohými ďalšími oblasťami. Jej územie tvorí väčšinou údolie rieky Sávy a rovina Moslavina a Turopolje. Celá oblasť profituje z blízkosti hlavného mesta; mnoho priemyselných závodov a novo sa rozrastajúcich satelitných miest sa nachádza práve tu, mimo Záhrebu.
Turniansky potok (prítok Váhu)

Turniansky potok je potok na Strednom Považí, tečie v centrálnej časti okresu Trenčín. Je to ľavostranný prítok Váhu, meria 12,3 km a je tokom III. rádu.
Prameň.
Pramení v juhozápadnom výbežku Strážovských vrchov na juhojuhozápadnom svahu Mackovej (681,3 m n. m.), v lokalite Babie doly, v nadmorskej výške približne 495 m n. m. 
Smer toku.
Od prameňa tečie sprvu na krátkom úseku severojužným smerom, v osade Jarky sa prudko stáča na severozápad. Nad Mníchovou Lehotou sa stáča a obcou preteká severoseverozápadným smerom, pod obcou výraznejšie rozširuje koryto a stáča sa západným smerom. Medzi obcou Trenčianska Turná a sútokom so Soblahovským potokom tečie prechodne na západoseverozápad, odtiaľ pokračuje k sútoku so Sedličianskym potokom na juhozápad, potom už tečie k ústiu západojuhozápadným smerom.
Ústie.
Do Váhu ústi západne od obce Trenčianske Stankovce v nadmorskej výške cca 197 m n. m.
Obce.
Potok tečie cez katastrálne územia týchto obcí:
Hukov potok

Hukov potok je potok na Strednom Považí, v centrálnej časti okresu Trenčín. Je to pravostranný prítok Turnianskeho potoka, meria 5,2 km a je tokom IV. rádu.
Pramení v juhozápadnom výbežku Strážovských vrchov, v podcelku Trenčianska vrchovina, v časti Ostrý, na západoseverozápadnom svahu Čiernachova (694,8 m n. m.) v lokalite Pekelná dolina, v nadmorskej výške približne 410 m n. m. Od prameňa najprv tečie severozápadným smerom, vteká do Považského podolia, do podcelku Trenčianska kotlina, podteká železničnú trať Trenčín – Chynorany a stáča sa západným smerom. Ďalej priberá pravostranný prítok z lokality Za drahami, následne podteká cestu III. triedy Mníchova Lehota - Soblahov a tečie severne od Hámrov. Napokon podteká cestu II. triedy č. 507, stáča sa na juhozápad a preteká intravilánom obce Trenčianska Turná. Východne od centra obce sa v nadmorskej výške cca 214 m n. m. vlieva do Turnianskeho potoka.
Drôtená košeľa

Drôtená košeľa alebo krúžkové brnenie je druh brnenia. Používala sa predovšetkým v staroveku a stredoveku, výnimočne aj v 20. storočí (britskí tankisti v prvej svetovej vojne). Výroba vyžadovala pomerne veľa pracovných hodín, ak nesedela na telo, tak výrazne prekážala a stávala sa skôr príťažou.
V súčasnosti sa používa len v mierovej oblasti, ako napríklad u mäsiarov (drôtené rukavice) alebo potápačov, keď je riziko stretu so žralokmi alebo agresívnymi živočíchmi.
História.
Poznáme ešte z čias perzskej ríše ako výstroj jazdy. Pomerne rozšírená bola ešte v rímskej armáde, kým ju za cisára Tiberia nezačala nahrádzať lacnejšia a lepšia lorica.
Výroba.
Toto bol základný postup. Ešte existovali rôzne spôsoby na zvýšenie efektivity výroby. K tomu patrilo napríklad vynechanie nitu, ktorý síce zvyšoval pevnosť, ale aj cenu, takže sa robili len pre vznešenejších, pre chudákov sa robili košele spravidla bez nitovaných krúžkov. Ak k tomu prirátame fakt, že výrobou drôtených košiel sa zaoberali neraz celé mestá, tak napriek zdanlivej prácnosti sa ich vyrobili nesmierne množstvá.
Soblahovský potok

Soblahovský potok je potok na Strednom Považí, v centrálnej časti okresu Trenčín. Je to pravostranný prítok Turnianskeho potoka, meria 10,8 km a je tokom IV. rádu.
Pramení v juhozápadnom výbežku Strážovských vrchov, v podcelku Trenčianska vrchovina, v časti Ostrý, na severnom svahu Ostrého vrchu (767,5 m n. m.) v nadmorskej výške približne 480 m n. m. Od prameňa tečie sprvu na krátkom úseku na severozápad, následne sa prechodne stáča na západ, preteká dolinou Bindárka, v ktorej má tok esovitý tvar a stáča sa na severozápad. Úsek toku v doline je súčasťou prírodnej rezervácie Bindárka, predmetom ochrany sú zachované močiarne a mezofilné biocenózy na brehoch potoka. V dolnej časti doliny sa stáča na západ, vstupuje do Považského podolia, do podcelku Trenčianska kotlina a preteká celým intravilánom obce Soblahov. Na dolnom konci obce tečie juhozápadným smerom, potom sa stáča znovu na západ a opúšťa obec. Severne od Hámrov sa stáča, na krátkom úseku tečie na severozápad, potom na západoseverozápad, podteká cestu II. triedy č. 507 a preteká cez Belú. Následne podteká železničnú trať Trenčín – Chynorany i cestu III. triedy Trenčín - Trenčianska Turná, sprava priberá Lavičkový potok, nevýrazne esovito sa stáča a pokračuje k ústiu juhozápadným smerom. Do Turnianskeho potoka sa vlieva východne od obce Veľké Bierovce v nadmorskej výške cca 204 m n. m.
Lavičkový potok

Lavičkový potok je potok na Strednom Považí, v centrálnej časti okresu Trenčín. Je to pravostranný prítok Soblahovského potoka, meria a je tokom V. rádu.
Tečie v Považskom podolí, v podcelku Trenčianska kotlina, pramení na území obce Soblahov, severozápadne od jej centra v nadmorskej výške približne Najprv tečie západo-juhozápadným smerom. Vchádza na územie mesta Trenčín a prúdi popri záhradkárskej osade Halalovka, ktorá je na jeho ľavom brehu. Od úrovne mestskej spaľovne až po vyústenie funguje ako regulovaný tok. Tok sa postupne stáča sa na západ. Lemuje južný okraj sídliska Juh, ktorý je na pravej strane toku a záhradkársku osadu Pod sekerou, ktorá je na ľavom brehu. V týchto miestach vytvára oblúk ohnutý na juhozápad. Zo severovýchodu sa približuje k areálu Technických služieb mesta Trenčín, vo vnútri ktorého sa stáča na severozápad. Podteká Soblahovskú ulicu odkiaľ smeruje ako rovný kanálový úsek na západ. Zľava medzitým priberá prítok z lokality Dolné močiare a po rovnej nive Váhu tečie k Biskupiciam. Pri nich podteká cestu II. triedy č. 507, železničnú trať Trenčín – Chynorany a cestu III. triedy z Biskupíc do Trenčianskej Turnej. V týchto miestach sa stáča juhozápadným smerom. Napokon v katastrálnom území Veľkých Bieroviec, severovýchodne od obce, ústi v nadmorskej výške cca do Soblahovského potoka.
Potok má prirodzenú ekostabilizačnú funkciu. Najmä v hornej časti mu dominujú prirodzené brehové porasty, v ktorých nachádzajú útočisko mnohé druhy živočíchov. Vo svojej vrchnej tretine oživuje monotónny charakter poľnohospodárskych plôch obrábaných Poľnohospodárskym družstvom Trenčín-Soblahov. Na strednom toku vytvára príjemný kontrast k panelovej zástavbe trenčianskeho sídliska Juh. Na dolnom úseku je ekostabilizčný potenciál potoka využitý najmenej a už len sekunduje poľnohospodárskej a priemyselnej krajine v okolí Trenčína.
Prímorie

Prímorie môže byť:
Ste chytrejší ako piatak?

Ste chytrejší ako piatak? bola súťažná kvízová hra, ktorú vysielala TV Markíza. V origináli sa relácia volala „Are You Smarter Than a 5th Grader?“ a v USA ju s veľkým úspechom vysielala televízia FOX. Režisérom projektu bol Peter Majeský, moderátorom Peter Marcin. Relácia mala na Slovensku premiéru 8. júla 2007. Show bola taktiež vysielaná v Česku na televízii Nova, v Kanade na kanáli Global, na Strednom východe na Dubai TV a v Nemecku na kanáli Sat.1, kde sa volala "Das weiß doch jedes Kind!" ().
Hra mala jednoduché pravidlá: jeden súťažiaci odpovedal na 10 otázok + jednu bonusovú. Otázky zahŕňali učivo od prvej po piatu triedu (posledná bonusová obsahovala učivo zo šiestej triedy). Každou správnou odpoveďou sa navyšovala získaná suma, najvyššou možnou sumou bolo 1 000 000 korún.
Slovák (noviny)

Slovák bol slovenský politický denník, ústredný tlačový orgán Hlinkovej slovenskej ľudovej strany (HSĽS).
Politický denník, ústredný orgán HSĽS. v rokoch 1940-41 vychádzal v náklade 20.000 exemplárov v prac. den, 30.000 exemplárov v nedeľu.
Vychádzal od 16. januára 1919 do 1. apríla 1945 najprv v Ružomberku, od februára 1920 v Bratislave. V rokoch 19281931 mal prílohu pre ženy "Slovenka", v rokoch 19311933 "Ohlas", venovanú Krajinskému spolku štátnych a verejných zamestnancov, v rokoch 19421943 "Našim deťom". Zo sadzby denníka sa zostavoval týždenník "Slovák". Náklad denníka dosahoval za prvej ČSR 68 tisíc, za vojnovej Slovenskej republiky 2530 tisíc výtlačkov. Náklad týždenníka bol 15 tisíc výtlačkov.
Číslo z 11. 3. 1939 bolo konfiškované, pretože prezradilo vojenské tajomstvo - presun nemeckých vojsk k poľským hraniciam - a jeho nové vydanie bolo vybielené.
Slovák venoval čísla mestám, prípadne krajom, pričom mával osobitnú hlavičku. Napr. číslo zo 16. 4. 1939 bolo venované Trnave, zo 4. 6. 1939 Banskej Bystrici, z 23. 7. 1939 Trenčínu, z 13. 8. 1939 Banskej Štiavnici, z 15. 10. 1939 Prievidzi, z 29. 10. 1939 Ružomberku, 26. 11. 1939 Slobodnému a hlavnému banskému mestu KRemnici, z 12. 5. 1940 Šarišu. Č. 31. 8. 1941 bolo venované XXII. Dunajskému veľtrhu, č. z 1. 6. 1941 bolo venované Slovenskému národnému zhromaždeniu a Martinu (64 strán), č. z 30. 11. 1941 Slovenskej knihe, vianočné číslo 1941 malo Frontovú prílohu a prílohu Slovenský vojak, č. zo 17. 10. 1943 bolo venované Matici slovenskej. 
Pri príležitosti jubileí Slováka (20 rokov existencie) boli publikované jeho dejiny, analyzoval sa jeho program, prinášali sa hodnotenia v rôznych periodikách. Na to Gardista v č. 18 z 3. 6. 1939 sa ozval proti senzáciám v Slovákovi v článku "Urobte poriadok s "našou" tlačou". 
Rubriky.
neskôr:
Redaktor a vydavateľ.
Vo vedení redakcie pôsobili vedúci politici a publicisti HSĽS ako Karol Sidor, Vojtech Tuka, A. Haas, Jozef Sivák, Ignác Grebáč-Orlov a iní.
Potôčky

Potôčky môžu byť:
Arenales

Arenales alebo Cerro Arenales je masívny, trvalo zaľadnený stratovulkán, nachádzajúci sa v južnej časti Čile, juhozápadne od vulkánu Cerro Hudson. Až do roku 1963, keď expedícia vedená Ericom Shiptonom, ktorá prešla krížom cez Severopatagónsky ľadový štít, nebol evidovaný ako sopečný útvar, aj daná expedícia ho označila za vyhasnutý. No satelitné pozorovania z roku 1979 odhalili čerstvý depozit tefry na juhozápadnom svahu sopky.
Lutherstadt Wittenberg

Lutherstadt Wittenberg (staršie "Wittenberg") je mesto v nemeckej spolkovej krajine Sasko-Anhaltsko, ležiace na pravom brehu Labe, cca juhozápadne od Berlína. Dnes tu žije cez 46 tisíc obyvateľov (2017). 
Od roku 1502 je univerzitným mestom. Wittenberg sa stal po príchode Martina Luthera v roku 1508 a uverejnením jeho 95 téz v roku 1517 kolískou reformácie a evanjelickej teológie. Pôsobili tu ďalšie významné osobnosti, spojené s reformáciou, napr. Philip Melanchthon a maliar Lucas Cranach starší. Na tunajšej univerzite študovali aj slovenskí učenci, napr. Juraj Ambrozi alebo Ján Bocatius.
V zámockom kostole je pochovaný Martin Luther, aj jeho poradca Philipp Melanchthon.
Od roku 1996 je niekoľko budov v meste zapísaných do Zoznamu svetového kultúrneho dedičstva UNESCO.
Partnerské mestá.
 Békéscsaba, Maďarsko, 1999
 Bretten Nemecko, 1990
 Göttingen, Nemecko, 1988
 Haderslev, Dánsko, 2004
 Springfield, Ohio, USA, 1995
Lautaro

Lautaro môže byť:
Lautaro (sopka)

Lautaro je stratovulkán, nachádzajúci sa v južnej časti Čile v regióne Aysén. S výškou 3 607 m je to najvyššia sopka v Čile, ležiaca pod štyridsiatou rovnobežkou. Masív sopky je tvorený prevažne dacitmi, na ľadom pokrytom vrchole sa nachhádzajú dva krátery, jeden na severozápadnej strane a druhý na severovýchodnej. Aktivitu sopky v 20. storočí dokladajú výskyty tefry a popola na ľade, ako aj vrstvy popola v odtekajúcich ľadovcoch.
Viedma (sopka)

Viedma je úplne (až na malé výnimky niektorých starších útvarov, ktoré trčia spod ľadovej pokrývky) zaľadnený stratovulkán, nachádzajúci sa v argentínskej provincii Santa Cruz, neďaleko čilských hraníc. Sopka je zároveň najjužnejšie umiestnený sopečný útvar v Argentíne, ktorý bol aktívny v nedávnej minulosti.
Masív Viedmy je tvorený prevažne dacitmi a pozostáva zo štyroch kaldier a kráterov s rozmermi od 1,5 do , zoradených pozdĺž severojužnej línie. Pôvodcom erupcie z roku 1988 je najjužnejšie položený kráter. Na povrchovom ľadovci sa uložili vrstvy popola a prachu. Lahár, živený roztopeným ľadom, sa dostal až k brehom jazera Lago Viedma.
Aguilera

Aguilera môže byť:
Laitila

Laitila () je malé mesto vo Fínsku v kraji Varsinais-Suomi v provincii Západné Fínsko.
Počet obyvateľov je 8 569 (31. december 2004) a rozloha chotára je 545,73 km² z toho 14,34 km² je voda. Hustota obyvateľstva je 16,13 ob./km². Úradný jazyk fínčina.
Condé Nast Building

Condé Nast Building, oficiálne Four Times Square je moderný mrakodrap v Times Square v Midtown Manhattane. Stojí na ulici Broadway medzi 42. a 43. ulicou. 48-poschodová budova siaha do výšky 247 m a patrí jej 11. priečka v rebríčku najvyšších budov v new yorku (2007). Hlavní nájomcovia budovy sú nakladateľstvo "Condé Nast Publications and Skadden", "Arps", "Slate", "Meagher &amp; Flom" a najbohatšie americké právnicke firmy. Hlavní maloobchodní nájomcovia zahŕňajú "ESPN Zone" a "Duane Reade".
Four Times Square vlastní spoločnosť The Durst Organization. Architekti boli "Fox &amp; Fowle", budova disponuje 150 000 m² plochy poschodí, bola postavená v rokoch 1999-2000.
Aguilera (sopka)

Aguilera je stratovulkán, nachádzajúci sa v južnej časti Čile, západne od jazera Argentino. Masív sopky je budovaný prevažne dacitmi a je prakticky celý zaľadnený. Sopka je pôvodcom mohutnej tefrovej vrstvy s vekom približne 3 600 rokov.
Chlapčenská dvojhra na Wimbledone 2007

Externé odkazy.
Výsledky
Nike, Inc.

Nike, Inc. (vyslovuj 'najkí') je hlavný americký dodávateľ športových topánok, oblečenia a športového vybavenia. Táto spoločnosť nesie meno podľa Niké, gréckej bohyni víťazstva.
Literárny týždenník

Literárny týždenník je slovenské kultúrno-spoločenské periodikum, ktoré vzniklo ako týždenník v roku 1988. Do roku 1990 vychádzal Literárny týždenník ako časopis Zväzu slovenských spisovateľov, odvtedy vychádza ako časopis Spolku slovenských spisovateľov. V súčasnosti vychádza formou dvojčísel v dvojtýždennej periodicite. 
Literárny týždenník na sklonku socializmu bolo najvýznamnejším mediálnym ohlasovateľom budúcich zmien v spoločnosti. Začali sa v ňom otvárať dovtedy tabuizované témy a uverejňovať proskribovaní a v podstate zakázaní autori ako Svetoslav Veigl a i. 
Šéfredaktori: Vincent Šabík (1988 – 1990), Ľuboš Jurík (1990 – 1991), Pavol Števček (1991 – 1995), Ján Majerník (1995 – 1996), Peter Holka (1996 – 1999), Jozef Bob (1999 – 2010), Pavol Janík (2010 – prvý polrok 2013), Pavol Dinka (druhý polrok 2013 – poverený zostavovaním), Štefan Cifra (2014 – 2015), Pavol Dinka (2016 – 2018). 
V súčasnosti je šéfredaktorom Literárneho týždenníka Štefan Cifra (od 2019), redakciu tvoria: Pavol Dinka, Dušan Mikolaj. Predsedom redakčnej rady je Jaroslav Rezník st., jej členom je aj zakladajúci šéfredaktor časopisu Vincent Šabík. 
Od roku 2002 je riaditeľom Vydavateľstvo Spolku slovenských spisovateľov (VSSS) Roman Michelko. 
V roku 2022 adresoval Spolok otvorený list Výboru Národnej rady Slovenskej republiky pre kultúru a médiá a ministerke kultúry Slovenskej republiky pre neudelenie dotácie pre časopisy Literárny týždenník a Dotyky V roku 2023 vydali Výzvu za pluralitu názorov a na podporu iniciatívy MK SR novelizovať zákon č. 284/2014 Z. z. o Fonde na podporu umenia (FPÚ). (výzvu podporilo 500 signatárov vrátane významných osobností slovenského verejného života). Spolok na základe odporúčania komisie pre časopisy už po tretí rok za sebou nezískal finančnú dotáciu FPU na vydávanie svojich časopisom. V januári 2024 nezískal dotáciu pre nedostatočnú kvalitu, keď nevyhovel kritériám FPU. Oficiálne výhrady komisie FPU v roku 2024 nasledovné: "Odborná komisia odporúča žiadosť nepodporiť, keďže časopis v porovnaní s ostatnými periodikami po obsahovej a vizuálnej stránke nespĺňa aktuálne kvalitatívne kritériá. Predovšetkým ide o prínos a relevanciu pre slovenský umelecký kontext, nízku kvalitu publicistiky a recenzistiky. Grafické spracovanie výrazne zaostáva za súčasnými štandardmi. Komisia odporúča špecifikovať cieľovú skupinu a orientovať sa najmä na ňu. Komisia odporúča opätovne sa uchádzať o podporu po zásadnom prehodnotení koncepcie a realizačného tímu projektu."
Reclus

Reclus je samostatne ležiaci troskový kužeľ, silne erodovaný činnosťou ľadovca Amalia. Nachádza sa v južnej časti Čile a je tvorený prevažne dacitovými pyroklastikami. Až do roku 1987 bol predpoklad, že je len súčasťou väčšieho vulkanického centra. Sopka je pôvodcom viacerých menších erupcií v 19. a na začiatku 20. storočia, posledná sa odohrala v roku 1908.
40 Wall Street

40 Wall Street je mrakodrap, ktorý v čase otvorenia slúžil ako sídlo spoločnosti The Bank of the Manhattan Company a bol známy ako Bank of Manhattan Trust building alebo Manhattan Company Building. Neskôr sa stal známy číselnou adresou, keď sa jeho prvý nájomca zlúčil s Chase National Bank, aby spolu vytvorili Chase Manhattan Bank. Budova sa v súčasnosti stala známou ako The Trump Building. V súčasnosti patrí medzi národné pamiatky a pamiatky mesta New York.
Je to 70-poschodový mrakodrap na Manhattane, dokončený bol v roku 1930 iba po 11 mesiacoch výstavby. Nachádza sa na severnej strane Wall Street, medzi ulicami Nassau Street a William Street. Vrchol dosahuje výšku 282,5 m a veľmi krátko to bola najvyššia budova na svete, ktorú neskôr prekonal Chrysler Building, ktorý bol dokončený v rovnakom roku. Dnes je známa aj ako Trump Building, po rekonštrukcii v roku 1996, ktorú zabezpečil Donald Trump, ktorý ju kúpil. V roku 1998 bola zaradená medzi pamiatky mesta. V súčasnosti je to šiesta najvyššia budova v New Yorku (september 2011).
20. mája 1946 narazilo do severnej strany budovy lietadlo armády USA C-45 Beechcraft. Lietadlo narazilo do 58. poschodia, pričom zahynuli všetci 5 pasažieri. Príčinou zrážky bola hmla a slabá viditeľnosť.
Budova bola navrhnutá tak, aby bola najvyššia na svete a tým pádom vyššia ako Chrysler Building, ktorá sa začala stavať o rok skôr. Plánovaná výška bola 260 m, čo bolo o 30 m viac ako vtedajšia najvyššia budova Woolworth Building z roku 1913. Výška 260 m však bola iba o dve stopy vyššia ako Chrysler Building a preto bolo rozhodnuté, že budova bude vysoká 283 m. Tento krok mal budove zaručiť prvenstvo. Podnikateľ Walter Chrysler však tajne umiestnil na vrchol Chrysler Building 38 m vysoký oceľový vrchol a dosiahol výšku 319 m. Po dokončení v máji 1930 sa Chrysler Building stala najvyššou budovou na svete. Architekti 40 Wall Street namietali, že ich budova je najvyššia na svete, pretože vyhliadková plošina (posledné využiteľné podlažie) je o 30 m vyššia ako posledné podlažie Chrysler Building.
Monte Burney

Monte Burney je rozľahlý stratovulkán, nachádzajúci sa v južnej časti Čile, asi 200 km severozápadne od mesta Punta Arenas. Sopka leží na západnom okraji staršej kaldery s priemerom 6 km a je tvorená prevažne andezitmi a dacitmi. Väčšina masívu sopky je trvalo zaľadnená. Sopečná činnosť vulkánu Monte Burney bola v holocéne pôvodcom dvoch väčších explozívnych erupcií, v 20. storočia bola pozorovaná jediná menšia erupcia v marci 1910.
Dievčenská dvojhra na Wimbledone 2007

Externé odkazy.
Výsledky
Trump World Tower

Trump World Tower je luxusný rezidenčný mrakodrap na adrese 845 United Nations Plaza (Prvá Avenue medzi 47. and 48. ulicou) na Manhattane v meste New York. Výstavba sa začala v roku 1999 a dokončená bola v roku 2001. Navrhla ju poľská architektka Marta Rudzka. Výška budovy je 262 metrov a má 72 poschodí s fasádou z tmavého skla.
Vladimír Dedeček

Ing. arch. Vladimír Dedeček (* 26. máj 1929, Turčiansky Svätý Martin – † 29. apríl 2020) bol slovenský architekt aktívny v Bratislave.
Venoval sa funkcionalizmu a sledoval problémy vo vývoji neskorého moderného trendu. Najprv sa špecializoval na školské budovy, kde v spolupráci s Rudolfom Minovským vytvoril netradičné usporiadanie, napríklad druh pavilónov škôl v Bratislave koncom 50. rokov 20. storočia, ako aj na svetelné inštalácie pre triedy. Navrhol komplex poľnohospodárskej univerzity v Nitre (19601966), uznanie mu patrí za pokročilé metódy a priestorový koncept. Pracoval na projekte Vysokej školy lesníckej a drevárskej vo Zvolene a internátov v Mlynskej doline v Bratislave a získal aj dôležité oficiálne objednávky, Krajská politická škola v Modre-Harmónii, 1972.
Tvorbu Vladimíra Dedečka je možné rozdeliť na obdobia:
Pali-Aike

Palei-Aike, alebo Pali-Aike je názov vulkanického poľa, nachádzajúceho sa na juhu Patagónie, na hraniciach Čile a Argentíny, asi 150 km severovýchodne od mesta Punta Arenas. Komplex sa rozkladá na ploche 3 000 km2 a je tvorený viacerými maarmi, bazaltovými troskovými kužeľmi a lávovými prúdmi. Jeho vek sa odhaduje na koniec pleistocénu a holocén.
GE Building

GE Building je mrakodrap postavený v štýle art deco, ktorý tvorí centrálne teleso komplexu Rockefeller Center v Midtown Manhattane v New Yorku. Od roku 1988 je známy ako RCA Building. Známy je aj ako sídlo televíznej siete NBC. Má výšku 259 metrov a 70 poschodí, je to 8. najvyššia budova v New Yorku a 31. najvyššia v Spojených štátoch. Postavená bola v roku 1933, ako súčasť komplexu Rockefeller Center.
GE Building bola navrhnutá Raymondom Hoodom v štýle art deco. Nachádza sa v New Yorku medzi Piatou a Šiestou avenue, 48. a 51. ulicou v Midtowne v mestskej časti Manhattan. Do roku 1988 niesla názov RCA Building. Je zaujímavá tým, že v jej priestoroch pôsobí televízna spoločnosť NBC. Jej celková úžitková plocha je 195 200 m².
Dejiny.
Výstavba budovy začala v roku 1931 a bola ukončená v roku 1933 ako súčasť Rockefellerovho centra. Výstavbu viedol architekt "Raymond Hood" spolu s tímom architektov. Dostala názov RCA Building podľa jej hlavného prenajímateľa Radio Corporation of America, ktorá bola založená v roku 1919 firmou General Electric. Bola to prvá budova, ktorá mala jadro s výťahmi umiestnené v centre dispozície. Prenajaté priestory v nej má aj National Broadcasting Company, ktorú taktiež vlastní General Electric. Spoločnosť Rockefeller Family &amp; Associates má prenajaté 54. až 56. poschodie. V roku 1988, dva roky potom, čo General Electric znovu získala spoločnosť RCA Corporation, bola RCA Building premenovaná na GE Building.
Táto budova má aj niekoľko prezýviek, The Slab (Tabuľa) a 30 Rock, čo je názov sitcomu, ktorý vysiela televízia NBC.
Hlavné rysy.
GE Building je jedným z najslávnejších a najznámejších mrakodrapov v New Yorku. Vlys nad hlavným vstupom bol realizovaný Leeom Lawriem a zobrazuje "múdrosť" spolu so sloganom „Múdrosť a vzdelanie by mali upevniť tieto časy“. Vertikálne detaily na priečelí sú nepatrne začlenené v prísnom štýle art deca vo fukcionalisticko-expresívnej forme. Budova GE nemá špičku (vežu) na svojej streche, ako väčšina iných vyškových budov postavených v štýle art deco v 30. rokoch 20. storočia.
RCA Building bola postavená ako jeden z prvých mrakodrapov v meste a určila štýl architektúry, ktorý nasledovali ostatné budovy v centre. Jej impozantné steny z vápenca dovezené zo štátu Indiana sú prerušené iba oknami a hliníkovými klenbami, ktoré su prerušené betónovou doskou, ktorá vytvára dlhú vertikálnu líniu. Pri jej navrhovaní sa inšpirovali budovou Daily New Building, ktorá taktiež ovplyvnila usporiadanie okien na Empire State Building. Podlažia v tejto budove sú otvorené. Podobne ako v ostatných budovách aj tento komplex je krytý uhľadnými materiálmi.
Vo foyeri namaľoval Jose Maria Sert na plátno nástennú maľbu s témou amerického pokroku, ktorou nahradili kontroverznú prácu namaľovanú ako tradičnú fresku umelcami Diegom Riverom a Benom Shahnom. Foyer je z drahých materiálov a redukovaný na čierne a béžové ornamentálne schémy a dramatickosť priestoru je zvýšená vhodným osvetlením.
Tri odstupy na severnej a južnej strane ustupujú z južnej fasády, kvôli množstvu výťahových šácht. Tri odstupy na južnej fasáde sú funkčne nepotrebné, no kopírujú odstupy na južnej a severnej fasáde.
Bloomberg Tower

Bloomberg Tower, známy aj ako One Beacon Court, je mrakodrap na východnej strane Midtown Manhattan v New Yorku. Nachádza sa tu sídlo spoločnosti Bloomberg L.P. Stojí na 731 Lexington Avenue (mezdi East 58. a 59. ulicou). Budova je vysoká 246 metrov a má 54 poschodí. Výstavba sa začala v roku 2001 a dokončená bola v roku 2005.
Dievčenská štvorhra na Wimbledone 2007

Nasadenie.
V zozname sú nasadené páry. V zátvorke je kolo, v ktorom vypadli.
Fueguino

Fueguino je menšie vulkanické pole, pozostávajúce z niekoľkých kopovitých lávových dómov a troskových kužeľov, nachádzajúcich sa na ostrove Isla Cook. Je to najjužnejšie situovaný prejav vulkanickej aktivity v Južnej Amerike. Z rokov 1712 a 1820 boli pozorované dve menšie erupcie v oblasti Fueguina.
Leknica žltá

Leknica žltá alebo staršie lekno žlté (lat. "Nuphar lutea") je trváca vodná rastlina, ktorá rastie v stojatých alebo pomaly tečúcich vodách. Podzemok má v hĺbke 50 až 200 cm v bahnitom dne, z ktorého vyrastajú dlhé stopky listov a stonka. Listy a kvet plávajú na hladine. Obľubuje slnečné stanoviská.
Rozšírenie.
Je rozšírená v celej Európe okrem časti Pyrenejského polostrova a severnej Škandinávie. Okrem toho sa s ňou môžeme stretnúť v severnej Afrike, na Blízkom východe, v Malej Ázii, Zakaukazsku, Kazachstane, juhozápadnej Sibíri až po Bajkal a na severozápade Mongolska. Na Slovensku rastie do maximálnej nadmorskej výšky okolo 700 m n. m. Vo väčšom množstve rastie na Malom Dunaji či na Klátovskom ramene.
Opis.
Čepeľ plávajúcich listov je široko eliptická, 15 až 40 cm dlhá, na okraji vlnitá, žilky sú 3x vidličnato rozvetvené.
Kvety majú v priemere 4 až 5 cm, sú najčastejšie päťčlenné, žlté až oranžové, zvonku často zelené. Kvitne od júna do augusta.
Plod je tobolka podobná makovici. Dozrieva nad hladinou, ku dnu klesá až po dozretí.
Rastlina obsahuje alkaloidy.
Iné názvy leknice.
Božena Němcová nazýva leknicu vo svojom diele „Národopisné a cestopisné obrazy ze Slovenska“ ako „vodná dieuka“ a „lepá diouka“.
Chlapčenská štvorhra na Wimbledone 2007

Nasadenie.
V zozname sú nasadené páry. V zátvorke je kolo, v ktorom vypadli.
Pofis 1032

40. let československé poštovní známky je československá poštová známka z roku 1958.
Women’s Tennis Association

Women’s Tennis Association alebo Ženská tenisová asociácia, skrátene WTA, založená v roku 1973, je svetová organizácia ženského profesionálneho tenisu. Je organizátorom WTA Tour, celosvetového profesionálneho tenisového turnaja pre ženy, ktorý je ("zo sponzorských dôvodov") od roku 2005 známy pod názvom "Sony Ericsson WTA Tour". 
Turnajové kategorie (do roku 2008).
WTA rozdeľuje hlavné ženské turnaje do niekoľkých kategórii:
Metóda hodnotenia.
"+H"
Ženské tenisové rekordy.
Stav k 30. augustu 2010.
Historická tabuľka finančných ziskov.
Stav k 30. augustu, 2010
Mabel Cahillová

Mabel Esmonde Cahillová (* 2. apríl 1863, Ballyragget, Írsko – † 1. január 1905) bola írska tenistka. Stala sa prvou zahraničnou víťazkou granslamového turnaja: US Championships v roku 1891. Svoje víťazstvo zopakovala v roku 1892. Je členkou Medzinárodnej tenisovej siene slávy.
One Worldwide Plaza

One Worldwide Plaza je mrakodrap v New Yorku na Manhattane postavený v roku 1989 a súčasť polyfunkčného komplexu, ktorý pozostáva z troch budov známeho ako Worldwide Plaza.
Je to komerčná kancelárska budova, pričom Two Worldwide Plaza a Three Worldwide Plaza sú rezidenčné budovy umiestnené západne od kancelárskej budovy. Komplex zaberá celý mestský blok ohraničený 8. Avenue, Deviatou Avenue, 49. ulicou a 50. ulicou. Nachádza sa na západnej strane 8. Avenue.
Navrhol ju David Childs zo spoločnosť Skidmore, Owings &amp; Merrill, developerom komplexu bol William Zeckendorf, Jr. Má výšku 237 metrov a 49 poschodí a celkovú úžitkovú plochu 139 355 m². Má tri nezávislé vstupy, sídlia tu spoločnosti ako Cravath, Swaine &amp; Moore a Ogilvy &amp; Mather. Základy sú vyrobené zo žuly a prefabrikovaného betónu, fasáda je zložená z tehál a strecha je z medi a nazýva sa "David's Diamond" (Dávidov diamant), po architektovi Davidovi Childsovi.
Program Pioneer

Program Pioneer bol program misií bez ľudskej posádky navrhnutý pre skúmanie planét slnečnej sústavy. Bolo tu množstvo takých misií, najznámejšie z nich sú Pioneer 10 a Pioneer 11, ktoré preskúmali joviálne planéty a opustili planetárnu časť slnečnej sústavy. Obidve sondy nesú zlatú plaketu, ktorá zobrazuje muža a ženu, informácie o konštruktéroch sond a o pôvode, ktorú by mali v budúcnosti nájsť mimozemské civilizácie.
Česť pomenovať prvú sondu bola prisúdená Stephenovi A. Saligovi, ktorý bol pridelený do Orientačnej skupiny vzdušných síl, Wright-Patterson AFB, ako hlavný konštruktér exemplárov vzdušných síl. 
Skoršie misie programu Pioneer.
Prvé misie programu Pioneer boli pokusy dosiahnuť zemskú únikovú rýchlosť, jednoducho ukázať, že to je uskutočniteľné, a študovať Mesiac. Toto zahŕňa prvý štart od agentúry NASA, ktorá sa vytvorila z pôvodnej agentúry NACA. Tieto misie vykonali Vzdušné sily Spojených štátov a Armáda Spojených štátov.
Neskoršie misie programu Pioneer (1965-1978).
Päť rokov po misiách sond Able použilo Výskumné stredisko NASA Ames meno Pioneer pre novú sériu misií, pôvodne namierených na vnútornú slnečnú sústavu, pred odvážnymi misiami určenými na prelety v blízkosti Jupitera a Saturna. Koniec programu v roku 1978 mal za úlohu návrat do vnútornej slnečnej sústavy. Nové misie sa číslovali od Pioneera 6.
Movistar Open

Movistar Open je názov tenisového turnaja začleneného do cyklu ATP, ktorý sa hrá na kurtoch vo Viña del Mar v Čile. Toto podujatie sa predtým nazývalo BellSouth Open by Rosen. 
Prvý turnaj sa začal hrať v roku 1981 a do roku 1983 bolo jeho dejisko mesto Viña del Mar. V rokoch 1983-1992 a 1999 sa turnaj nekonal. Od roku 1993 do 2000 sa hralo v meste Santiago, a od roku 2001 sa znova odohráva vo Viña del Mar.
Dielnica

Dielnica môže byť:
Zoznam tenistov

Toto je zoznam špičkových tenistov. 
Aby bol tento zoznam rozumnej veľkosti sú v ňom uvádzaní iba hráči, ktorí sa nachádzali v oficiálnych rebríčkoch dvojhry v prvej 25 v "Otvorenej ére"; boli najvyššie hodnotení pred Otvorenou érou; dostali sa aspoň do štvrťfinále dvojhry grandslamového turnaja; zúčastnili sa turnajov Masters/ATP Tour World Championships/Tennis Masters Cup; získali medailu v dvojhre na Olympijských hrách; vyhrali grandslamový turnaj alebo Olympijské hry vo štvorhre; alebo sa stali svetovou jednotkou v dvojhre alebo vo štvorhre.
Hráči, ktorí vyhrali viac ako jeden grandslamový titul v dvojhre alebo boli svetovou jednotkou v dvojhre sú hrubo zvýraznení. Informácia o jednotlivom hráčovi obsahuje rok narodenia a úmrtia, krajinu pôvodu alebo občianstva, a úspechy týkajúce sa dvojhry, pokiaľ nie je uvedené inak.
Estoril Open

Estoril Open – je profesionálny tenisový turnaj, ktorý sa hrá na kurtoch v portugalskom meste Estoril. Je to turnaj v kategórii Tier IV. Toto podujatie sa začalo v roku 1990 a to zápasmi mužov, ženy na turnaji začali hrať až od roku 1998.
Finále.
Dvojhra - Ženy.
1 Turnaj ITF.
Štvorhra - Ženy.
1 Turnaj ITF.
Ján Bogsch

Ján Bogsch (János Bogsch) (* 7. jún 1830, Tvarožná – † 17. marec 1911, Bratislava) bol menej známy stredoškolský profesor, prírodovedec, botanik a entomológ. V roku 1905 bol uvedený v Entomologen Adressbuch W. Junka v Berlíne.
Narodil sa v Tvarožnej v okrese Kežmarok v rodine stolára Jakuba Bogscha a matky Zuzany, rodenej Činkovej. Spočiatku študoval na evanjelickom lýceu v Kežmarku. Po ukončení svojich štúdií pôsobil ako súkromný učiteľ a vychovávateľ v Kežmarku, Pešti a Aszóde. V rokoch 18481849 sa zúčastnil maďarskej buržoáznej revolúcie a v bitke pri Szolnoku bol vážne zranený.
V období rokov 18691901 pôsobil ako profesor na reálnom gymnáziu v Bratislave. Od konca 50-tych rokov 19. storočia sa venoval štúdiu prírodovedy. Spočiatku to bola botanika, ale po svojom príchode do Bratislavy sa venuje hlavne entomológii, v rámci ktorej sa zameriaval prevažne na motýle (Lepidoptera) a chrobáky (Coleoptera). Hmyz zbieral v okolí Bratislavy, vo Vysokých Tatrách, ale i inde. N prelome 19. a 20. storočia zbieral i v oblasti Chorvátskeho pobrežia a krasu.
Svoju zbierku hmyzu (prevažne motýľov) venoval Maďarskému národnému múzeu v Budapešti.
Ján Bogsch zomrel v roku 1911 v Bratislave.
Čet

Čet (pôvodne písané chat) je vedenie rozhovoru v reálnom čase (často postupne s väčším počtom ľudí) pomocou internetu. Ako čet sa často označuje aj médium pre takýto rozhovor, napr. četovacia miestnosť.
Pôvodne bol čet len textový, to znamená, že sa dali vymieňať len znaky. Postupne prešiel vývojom a dnes už možno pri čete komunikovať aj pomocou obrázkov, animácií, audio/video- konferencie a pod. V prípade hlasového četu, ktorý sa podobá na telefónny hovor cez internet hovoríme, o audiočete. V prípade, že sa účastníci četu vidia aj cez video, hovoríme tomu videočat (pozri Skype, ICQ, Viber, WhatsApp...)
Torneo Godó

Torneo Godó tiež známy pod názvom Open SEAT (oficiálny názov v rokoch 19952007) je výročný tenisový turnaj pre mužských profesionálnych hráčov. Tento turnaj sa koná každoročne v Barcelone v Španielsku, a hrá sa na antukových kurtoch. Turnaj je časťou International Series Gold patriaci do ATP Tour.
Nožička

Nožička (˛) () je diakritické znamienko nachádzajúce sa v pravom spodnom rohu písmena používané najmä v poľštine, ale aj v litovčine a pôvodných severoamerických jazykoch.
Cédille

Cédille (¸) ([sédij]; z fr. "cédille" ← šp. "ceda" / "cedilla" ← gr. "zeta") je diakritické znamienko.
Má podobu háčika pod písmenom, ktorý označuje zmenu obvyklej výslovnosti daného písmena. Jeho názov a aj podoba pochádza z písmena „ʒ“, ktoré bolo alternatívnou podobou malého písmena „z“.
Napriek tomu, že jeho meno pochádza zo zdrobneniny španielskeho slova „ceda“ označujúceho písmeno gréckej abecedy – zéta, v španielčine sa nepoužíva od jazykovej reformy v 18. storočí.
Cédille v súčasnosti nájdeme najmä vo francúzštine, portugalčine, katalánčine, turečtine a ďalších jazykoch. Najčastejšie sa nachádza v písmene ç a ş. Cédille by sa nemal zamieňať s veľmi podobnými diakritickými znamienkami – nožičkou a čiarkou pod písmenom.
Kód pre cédille ako samostatný znak v systéme Unicode je codice_1 (HTML codice_2), pre kombinované diakritcké znamienko codice_3.
Generali Open

Generali Open je tenisový turnaj ktorý sa koná v Kitzbüheli v Rakúsku. Turnaj je časťou International Series Gold patriaci do ATP Tour. Táto tenisová udalosť sa koná od roku 1971, na antukových kurtoch.
Poludnica

Poludnica môže byť:
Bank of America Tower (New York)

Bank of America Tower je mrakodrap v meste New York na západnej strane Šiestej Avenue medzi 42. a 43. ulicou oproti Bryant Parku v Midtown Manhattane. Dokončený bol v roku 2009 a je jednou z najefektívnejších a najekologickejších budov na svete. Hlavným nájomníkom je Bank of America.
Má 54 poschodí a dva vrcholy, jeden vo výške 366 m vrátane antény a druhý vo výške 293 m s veternou turbínou na generovanie elektrickej energie. Celková úžitková plocha je 204 000 m². Je druhou najvyššou budovou v New Yorku, hneď po Empire State Building.
Vokáň

Vokáň alebo cirkumflex (ˆ) je diakritické znamienko označujúce zmenený prízvuk alebo výslovnosť písmena. Vyzerá ako mäkčeň otočený o 180°. Používa sa najmä v písanej gréčtine, francúzštine, nórčine, portugalčine, slovenčine a ďalších jazykoch. 
Jeho meno v iných jazykoch pochádza z latinského slova "circumflexus" (ohnutý) – preklad gréckeho slova "περισπωμένη".
International Series Gold

International Series Gold sú série profesionálnych medzinárodných tenisových turnajov ktoré sú časťou ATP Tour. Turnaje International Series Gold sú dotované a ponúkajú hráčom odmeny (755 000 $ až 1 426 250 $ od roku 2007) a body do ATP Ranking. Turnaje sú podmienkami a úrovňou nižšie ako ATP Masters Series a sú podmienkami nad turnajmi International Series kvôli možnosti vyššej prémie a možnosti získania viac bodov do ATP Ranking.
Nábrežie (Liptovský Mikuláš)

Nábrežie je druhé najľudnatejšie sídlisko v Liptovskom Mikuláši a spolu so susednou Vrbicou zároveň vytvára mestskú časť Vrbica-Nábrežie. 
Polohopis.
Sídlisko je situované južne až juhovýchodne od centra mesta a bolo vybudované prevažne na území bývalej Vrbice. Z urbanistického hľadiska sa delí na tri časti: Nábrežie 4. apríla, Nábrežie Dr. A. Stodolu a Vrbica-sever. Osami sídliska sú Kollárova a Vrlíkova ulica prebiehajúce v smere SSV-JJZ a Vrbická a Borbisova ulica prebiehajúce v smere ZSZ-VJV a pretínajúce sa na križovatke s kruhovým objazdom okolo vrbického kostola.
Názov „Nábrežie“ indikuje polohu sídliska na pravom brehu Váhu.
Na rozdiel od sídliska Podbreziny, na Nábreží dochádza k neustálemu zahusťovaniu zástavby a na sídlisku postupne pribúdalo viacero obytných blokov (roku 2011). 
Doprava.
Vnútromestské spojenie zabezpečujú autobusy MAD Liptovský Mikuláš, sídliskom prechádzajú linky č. 1, 2, 3, 4, 6, 9, 11 a 13. Linky č. 9, 11 a 13 spájajú Nábrežie s autobusovou stanicou a Podbrezinami, bezplatná linka č. 14 premáva k Tescu. V minulosti tadeto viedla aj zrušená linka č. 7
Grandslam (tenis)

Grandslam alebo Grand Slam je najvyššia kategória mužského a ženského profesionálneho tenisu. V jednej sezóne zahŕňa štyri turnaje, anglicky nazývané "majors", Australian Open v polovici januára, French Open (tiež známy ako Roland Garros) približne od konca mája do začiatku júna, Wimbledon v júni až júli a US Open v auguste až septembri. Každý turnaj sa hrá počas dvoch týždňov. Wimbledon je najstarší, založený v roku 1877, po ňom nasleduje US Open, z roku 1881, ďaľej French Open z roku 1891 a najmladší, Australian Open, je z roku 1905. V roku 1946 bol Wimbledon odohraný pred French Open a v roku 1977 sa Australian Open hral dvakrát, v januári a v decembri. Do otvorenej éry tenisu, ktorá začala roku 1968, boli turnaje pomenované ako Championships, od roku 1968 potom majú v názve Open (Australian Open, French Open, US Open).
Grandslamové turnaje neprevádzkuje Asociácia profesionálnych tenistov (ATP) ani Ženská tenisová asociácia (WTA), ale Medzinárodná tenisová federácia (ITF). Avšak ATP a WTA udeľujú body v rebríčku na základe výkonu hráča v hlavnej súťaži.
Pôvodne termín Grandslam označoval víťazstvo vo všetkých štyroch najvýznamnejších medzinárodných tenisových turnajoch počas jednej kalendárnej sezóny v jednej z piatich kategórii: dvojhra mužov, dvojhra žien, štvorhra mužov, štvorhra žien a zmiešaná štvorhra.
Výhra všetkých štyroch veľkých turnajov v ktoromkoľvek okamihu kariéry tenistu sa označuje ako kariérny Grandslam. Získaním zlatej medaily na letných olympijských hrách a zároveň vyhratím štyroch veľkých turnajov v jednom kalendárnom roku je známe ako zlatý grandslam alebo častejšie zlatý slam. Víťazstvo všetkých štyroch turnajov spolu s finále ATP alebo finále WTA v jednom roku je známe ako superslam.
Súčasnú podobu grandslamu v jednom roku vyhral ako prvý Don Budge v roku 1938. Grandslam doposiaľ vyhralo 17 hráčov, hoci v najprestížnejších singlových tituloch iba šiesti. Získanie grandslamu je pomerne vzácnym javom – napríklad v mužskej dvojhre sa to za celú otvorenú éru podarilo len Rodovi Laverovi v roku 1969. Poslednou ženou, ktorá získala Grandslam v dvojhre, bola Steffi Grafová v roku 1988.
Vzhľadom na stále väčšiu špecializáciu hráčov (predovšetkým v mužskej kategórii) a na fakt, že jednotlivé grandslamové turnaje sa hrajú na rôznom povrchu (predovšetkým French Open so svojím pomalým antukovým povrchom sa odlišuje od všetkých ostatných), je dnes získanie grandslamu v dvojhre stále menej pravdepodobné. Výnimkou z pravidla sa stal v rokoch 2006 a 2007 Roger Federer, ktorému Grandslam tesne unikol – vyhral Wimbledon, Australian Open a US Open, na French Open, ale prehral vo finále s Rafaelom Nadalom.
Ustka

Ustka () je mesto ležiace na rieke Słupia v severnom Poľsku v Pomoranskom vojvodstve, dnes je známe aj ako turistické letovisko.
Charakter mesta.
Ustka leží 150 km západne pozdĺž pobrežia od Gdanska a 18 km severne od Slupska.